text: 01:59 28 сентября, вторник
  13.09.2019,&nbsp12:19 / remove_red_eye 704 / chat_bubble1
  Дзяржаўны музей гісторыі беларускай літаратуры сумесна з Баранавіцкім раённым выканаўчым камітэтам арганізавалі свята «Восень у Завоссі», якое адбудзецца 21 верасня.
  Свята пачнецца з літаратурна-грамадскай акцыі «Чытаем класіка», далей адбудзецца «бібліятэчны марафон» і выступленні гурткоўцаў літаратурных суполак Баранавіцкага раёна, таксама можна будзе прыняць удзел у займальных квэстах, гульнях, не астануцца без увагі і малодшыя наведвальнікі свята, для іх будуць арганізаваны заняткі на дзіцячай інтэрактыўнай пляцоўцы.
  Наведвальнікам свята можна будзе ўбачыць работы народнай творчасці ў «Горадзе майстроў». У канцэртнай праграме можна будзе паглядзець выступленне Арт-студыі Niespodzianka («Неспадзяванка») аб'яднання палякаў у Беларусі, пачуць гурт беларускіх галасоў усіх музычных напрамкаў BY CRY і этнагурт VuRaj (жывая акустычная музыка).
  Акрамя таго, кожны жадаючы госць свята можа паспрабаваць сябе ў ролі танцора на вясковым свяце, і ў бальнай зале разам з капэлай «Колісьнія» і Мінскай школы танцаў пачатку XIX ст. «Капітэль». А кульмінацыяй свята стане спеўны сход з Сержуком Доўгушавым.